钦定古今图书集成/理学汇编/文学典/第066卷 > 杨朴
## 钦定古今图书集成/理学汇编/文学典/第066卷 > 杨朴

按《蒙斋笔谈》：杨朴、魏野，皆咸平景德间隐士。朴居郑
州，野居陕，皆号能诗。朴性癖，常骑驴往来郑圃，每欲
作诗，即伏草中冥搜，或得句则跃而出，遇之者无不
惊。真宗祀汾阴，过郑，召朴欲官之，问：“‘卿来有以诗送
行者乎’？朴揣知帝意，谬云：‘无有。惟臣妻一篇。使诵之
曰：‘便休落魄贪杯酒，更莫猖狂爱作诗。今日捉将官
里去，这回断送老头皮’’。”帝大笑，赐束帛，遣还山。